ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఫుడ్ కార్పొరేషన్ ఆఫ్ ఇండియా నిర్వహించిన రెండవ ఇ-వేలంలో రూ. 901 కోట్లకు 3.85 లక్షల మెట్రిక్ టన్నుల గోధుమల అమ్మకం
పెరుగుతున్న గోధుమలు, గోధుమపిండి ధరల సమస్యను పరిష్కరించేందుకు మార్చి 2023 రెండవ వారం వరకు ప్రతి బుధవారం ఇ-వేలం కొనసాగింపు
ఫుడ్ కార్పొరేషన్ ఆఫ్ ఇండియా  15.02.2023న నిర్వహించిన రెండవ ఇ-వేలంలో 1060మంది బిడ్డర్లు పాల్గొనగా, 3.85 ఎలఎంటిల గోధుమలు విక్రయమయ్యాయి. వేలం సందర్భంగా 15.25 లక్షల మెట్రిక్ టన్నుల గోధుమలను కార్పొరేషన్ విక్రయానికి ఉంచింది.
రెండవ ఇ-వేలం పరిమాణాలలో 100 నుంచి 499 మెట్రిక్ టన్నుల వరకు గరిష్ట గిరాకీని కలిగి ఉండగా, తరువాత 500-1000 మెట్రిక్ పరిమాణాలు, 50-100 మెట్రిక్ టన్నుల పరిమాణాలు ఉండటం చిన్న, మధ్యతరహా పిండి మిల్లర్లు, వ్యాపారులు వేలంలో చురుకుగా పాల్గొనడాన్ని సూచిస్తున్నాయి. ఒకేసారి 3000 మెట్రిక్ టన్నుల గరిష్ట పరిమాణాల కొనుగోలుకు కేవలం 5 బిడ్లు మాత్రమే అందాయి.
తూకం వేసిన సరుకు గరిష్ట రేటు ఒక క్వింటాలుకు రూ. 2338.01 వేలంలో ఎఫ్సిఐ పొందింది. రెండవ ఇ-వేలంలో 901 కోట్ల ఆదాయం వచ్చింది.
దేశంలో పెరుగుతున్న గోధుమ, గోదుమ పిండి ధరల సమస్యను మంత్రుల బృందం సూచన మేరకు పరిష్కరించేందుకు ఎఫ్సిఐ గోధుమల ఇ- వేలం వేస్తోంది. దేశంలో ఇ-వేలం ద్వారా గోధుమల అమ్మకాలు మార్చి 2023 రెండవ వారం వరకు ప్రతి బుధవారం జరుగనున్నాయి. భారత ప్రభుత్వం మూడు లక్షల మెట్రిక్ టన్నులను ప్రభుత్వానికి కేటాయించింది.
ప్రభుత్వ రంగ సంస్థలు/ సహకార సంస్థలు, కేంద్రీయ భండార్, ఎన్సిసిఎఫ్, ఎన్ఎఎఫ్ఇడిలకు ఇ- వేలం లేకుండా విక్రయించనున్నారు. ఈ పథకం కింద రాయితీ రేట్లను కేజీ రూ. 23.50 నుంచి ఇవ్వాలని, గోధుమ పిండిని కిలో రూ. 29.50 ఎంఎస్పీకి మించకుండా అమ్మాలన్న నిబంధనను భారత ప్రభుత్వం సవిరించి, గోధుమలు కిలో రూ. 21.50, అటువంటి స్టాకు నుంచి వచ్చిన గోధుమపిండిని కిలోకి రూ. 27.50కి మించకుండా ఎంఎస్పికి అమ్మాలని నిర్ణయించింది.
పైన పేర్కొన్న పథకం కింద నేషనల్ కోఆపరేటివ్ కన్సూమర్స్ ఫెడరేషన్ ఆఫ్ ఇండియా లిమిటెడ్  68000 మెట్రిక్ టన్నుల గోధుమను 08 రాష్ట్రాల నుంచి సేకరించేందుకు అనుమతించారు. దేశవ్యాప్తంగా గోధుమపిండి ధరలను కిందకు తెచ్చేందుకు ఎన్ఎఎఫ్ఇడి కు 1 లక్షల మెట్రిక్ టన్నులు, కేంద్రీయ భండార్కు 1.32 ఎల్ఎంటిలను కేటాయించారు. ఈ సహకార సంస్థలు ఎఫ్సిఐ నుంచి స్టాక్ను సేకరించిన తర్వాత గోధుమపిండిని విక్రయాలను నిర్వహిస్తాయి.
ఒఎంఎస్ఎస్డి  కింద మార్కెట్లో ఒఎంఎస్ఎస్డి  కింద విక్రయించేందుకు కేటాయించిన 30 ఎల్ఎంటిలో 25 ఎల్ఎంటిల కంట ఎక్కువగా గోధుమలను రెండు నెలల వ్యవధిలో బహుళ మార్గాల ద్వారా అందించడం వల్ల గోధుమ, ద్రవ్యోల్బణ ధరల ధోరణిని నియంత్రించడంలో ప్రభావం చూపడం ద్వారా, ఆహర ఆర్థిక వ్యవస్థలో స్థిరమైన ధరల పెరుగుదలకు అవకాశమిస్తూ పతక లక్ష్యమైన సాధారణ పౌరుడికి ఉపశమనం కలిగించనుంది.
ప్రధాన మంత్రి కార్యాలయం
పిఎమ్-కిసాన్ పదో కిస్తీ ని జనవరి 1న విడుదల చేయనున్న ప్రధాన మంత్రి
10 కోట్ల కు పైగా లబ్ధిదారు రైతు కుటుంబాల కు 20,000 కోట్ల రూపాయల కు పైగా బదిలీ కానుంది
ఇంతవరకు 1.6 లక్షల కోట్ల రూపాయల కు పైగా సమ్మాన్ రాశి రైతుకుటుంబాల కు బదిలీ చేయడమైంది
క్షేత్రస్థాయి రైతుల కు సాధికారిత ను కల్పించాలన్న ప్రధాన మంత్రి సంకల్పాని కి మరియునిబద్ధత కు అనుగుణం గా ఇది ఉంది
దాదాపు 351 ఎఫ్ పిఒ లకు 14 కోట్ల రూపాయల కు పైగా ఎక్విటీ గ్రాంటు ను కూడా ప్రధాన మంత్రి విడుదలచేస్తారు; దీని ద్వారా 1.24 లక్షల కుపైగా రైతుల కు లబ్ధి కలుగుతుంది
క్షేత్ర స్థాయి రైతుల కు సాధికారిత ను కల్పించే నిబద్ధత, సంకల్పాలకు అనుగుణం గా ‘‘ప్రధాన మంత్రి కిసాన్ సమ్మాన్ నిధి ’’ పథకం లో భాగం గా ఇచ్చే ఆర్థిక ప్రయోజనం తాలూకు పదో కిస్తీ ని 2022వ సంవత్సరం జనవరి 1వ తేదీన మధ్యాహ్నం పూట 12:30 గంటల వేళ కు వీడియో కాన్ఫరెన్స్ మాధ్యమం ద్వారా ప్రధాన మంత్రి శ్రీ నరేంద్ర మోదీ విడుదల చేయనున్నారు. ఇది 10 కోట్ల కు పైగా లబ్ధిదారు రైతు కుటుంబాల కు 20,000 కోట్ల రూపాయల కు పైచిలుకు సొమ్ము బదిలీ కి మార్గాన్ని సుగమం చేయనుంది.
పిఎమ్-కిసాన్ స్కీము లో భాగం గా, ఒక్కో ఏడాది కి 6,000 రూపాయల ఆర్థిక ప్రయోజనాన్ని అర్హత కలిగిన లబ్ధిదారు రైతు కుటుంబాల కు అందించడం జరుగుతుంది. ఈ మొత్తాన్ని ఒక్కొక్క విడత లో 2,000 రూపాయల వంతు న 4 నెలల కు ఒక కిస్తీ పద్ధతి లో మూడు కిస్తీలు గా చెల్లించడం జరుగుతుంది. నిధి ని లబ్ధిదారుల బ్యాంకు ఖాతాల లోకి నేరుగా బదలాయించడం జరుగుతుంది. ఈ పథకం లో, 1.6 లక్షల కోట్ల పై చిలుకు సమ్మాన రాశి ని ఇంతవరకు బదలాయించడమైంది.
ఈ కార్యక్రమం లో భాగం గా, ప్రధాన మంత్రి సుమారు 351 ఫార్మర్ ప్రొడ్యూసర్ ఆర్గనైజేశన్స్  కు 14 కోట్ల రూపాయల కు పైగా ఎక్విటి గ్రాంటు ను కూడా విడుదల చేస్తారు. ఇది 1.24 లక్షల కు పైగా రైతుల కు లబ్ధి ని కలగజేయనుంది. ప్రధాన మంత్రి ఈ కార్యక్రమం లో భాగం గా ఎఫ్ పిఒ స్ తో సమావేశమవుతారు. దేశ ప్రజల ను ఉద్దేశించి కూడా ఆయన ప్రసంగించనున్నారు.
ఈ సందర్భం లో కేంద్ర వ్యవసాయ మంత్రి కూడా హాజరు అవుతారు.
ప్రధాన మంత్రి కార్యాలయం
టెక్నాలజీ అందరి జీవితాలను సానుకూలంగా ప్రభావితం చేస్తూ పౌరులను సాధికారం చేస్తోంది : పిఎం
టెక్నాలజీ అందరి జీవితాలను సానుకూలంగా ప్రభావితం చేస్తూ పౌరులను సాధికారం చేస్తోందని ప్రధానమంత్రి శ్రీ నరేంద్ర మోదీ అన్నారు. డిజిటల్ ఇండియా కార్యక్రమం ప్రారంభం కావడానికి ముందు అరుణాచల్ ప్రదేశ్ లో మొబైల్ సర్వీస్ లు అందించే ఒకే ఒక్క ఆపరేటర్ ఉండే వారు. ఇప్పుడు వారి సంఖ్య 3కి చేరిందంటూ రాజ్యసభ ఎంపి శ్రీ నబం రెబియా చేసిన ట్వీట్లకు ప్రధానమంత్రి శ్రీ నరేంద్ర మోదీ స్పందించారు.
గతంలో ఈ గ్రామంలో వైద్య అత్యవసర పరిస్థితి ఏర్పడితే వైద్యుని చేరడానికి లేదా వైద్యుని తీసుకురావడానికి ప్రజలు రోడ్డు మార్గంలో ఇటానగర్ కు ప్రయాణం చేయాల్సివచ్చేది. అందుకు మూడు రోజులు పట్టేది. నేడు వీడియో కాల్ ద్వారా ప్రజలు వైద్యుని సంప్రదించగలుగుతున్నారు. కేవలం 30 నిముషాల కన్నా తక్కువ సమయంలోనే డాక్టర్ వారికి సరైన చికిత్స తెలియచేయగలుగుతున్నారు. అరుణాచల్ ప్రదేశ్ లోని ప్రజలకు ఇ-సంజీవని ఒక వరంగా నిలుస్తోంది అని శ్రీ రెబియా తన ట్వీట్లలో తెలిపారు.
ఎంపి ట్వీట్లకు ప్రధానమంత్రి శ్రీ నరేంద్ర మోదీ స్పందిస్తూ ‘‘టెక్నాలజీ ప్రజల జీవితాలను సానుకూలంగా ప్రభావితం చేస్తూ, పౌరులను సాధికారం చేస్తోంది’’ అని ప్రధానమంత్రి ట్వీట్ చేశారు.
(
రైల్వే మంత్రిత్వ శాఖ
గంటకి 130 కిలోమీటర్ల వేగంతో నడవనున్న రైళ్లు
దక్షిణ మధ్య రైల్వేలో 2824 కిలోమీటర్ల మేర సామర్ధ్యం పెంపు
నూతన సంవత్సరాన్ని భారతీయ రైల్వేలు ఘనంగా ప్రారంభించాయి. దక్షిణ మధ్య రైల్వే పరిధిలో ఉన్నచతుర్భుజ - సమాంతర రైలు మార్గం లోని 1280 కిలోమీటర్ల మార్గంలో ఇకపై రైళ్లు గంటకి 130 కిలోమీటర్ల వేగంతో నడవనున్నాయి. చతుర్భుజ - సమాంతర రైలు మార్గం 1612 కిలోమీటర్ల మేర ఉంది. విజయవాడ-దువ్వాడ మార్గంలో మినహా దక్షిణ మధ్య రైల్వే పరిధిలో ఉన్న చతుర్భుజ - సమాంతర రైలు మార్గం లో రైళ్ల వేగం పెరగనున్నది. విజయవాడ- దువ్వాడ ల మధ్య విద్యుద్దీకరణ పనులు జరుగుతున్నందున ఈ మార్గంలో రైళ్ల వేగం ప్రస్తుతానికి పెంచడం లేదు.
ఈ మార్గంలో ట్రాక్ మరియు ఇతర మౌలిక సదుపాయాలను ప్రణాళికాబద్ధంగా వేగంగా కల్పించి అవాంతరాలను తొలగించడం వల్ల రైళ్ల వేగాన్ని పెంచడానికి అవకాశం కలిగింది. 260 మీటర్ల పొడవు వుండే భారీ పట్టాలను అమర్చడం, మలుపులు, వాలుగా వుండే ప్రాంతాలలో సౌకర్యాలను మెరుగుపరచడం లాంటి కార్యక్రమాలను అమలు చేయడం జరిగింది.
గత ఏడాది కొవిడ్-19 వల్ల విధించిన లాక్ డౌన్ వల్ల రైళ్ల రాకపోకలు తగ్గాయి. ఈ అవకాశాన్ని ఉపయోగించుకుని రైల్వేలు మౌలిక సదుపాయాలను మెరుగు పరచుకొనే అంశంపై దృష్టి సారించాయి. సౌకర్యాలు మెరుగుపడిన మార్గంలో ఆర్ డిఎస్ఓ / లక్నో గత ఏడాది జులై నుంచి అక్టోబర్ వరకు 130 కిలోమీటర్ల వేగాన్ని తట్టుకుని నడిచే కన్ఫర్మాటరీ ఓసిల్లోగ్రాఫ్ కార్ రన్  ద్వారా పరీక్షలను నిర్వహించింది. ఈ సమయంలో ఇతర ప్రమాణీకాలతో పాటు సిగ్నలింగ్, ట్రాక్షన్ పంపిణీ పరికరాలు, రైలు ఇంజిన్, పెట్టెల సామర్ధ్యాన్ని కూడా పరీక్షించి నమోదు చేయడం జరిగింది.
ఆ తరువాత ఈ కింది మార్గాలలో రైళ్లను గంటకి అత్యధికంగా 130 కిలోమీటర్ల వేగంతో నడపడానికి దక్షిణ మధ్య రైల్వేకి అనుమతి లభించింది.
- గోల్డెన్ డయాగ్నల్  మార్గం: 744 కిలోమీటర్ల మార్గం
i. బల్లార్షా నుంచి కాజిపెట్ - 234 ఆర్ కిలోమీటర్లు
ii. కాజిపెట్-విజయావాడ-గుదూరు - 510 ఆర్ కిలోమీటర్లు
2. గోల్డెన్ క్వాడ్రిలేటరల్ రూట్ : 536 ఆర్ కిలోమీటర్లు
i. రేణిగుంట నుంచి గుత్తి - 281 ఆర్ కిలోమీటర్లు
ii. వాడి నుంచి గుత్తి - 255 ఆర్ కిలోమీటర్లు
ఇప్పటికే హై-డెన్సిటీ నెట్ వర్క్  ఉన్న సికింద్రాబాద్ - కాజిపెట్  మధ్య గరిష్ట వేగ పరిమితులు గంటకి 130 కిలోమీటర్లకు పెంచడం జరిగింది.
తాజా నిర్ణయంతో ఈ సెక్షన్ లో ఉన్న 2,824 కిలోమీటర్లు  మేర అప్ అండ్ డౌన్ మార్గాలలో రైళ్లు గంటకి 130 కిలోమీటర్ల వేగంతో ప్రయాణించనున్నాయి. దక్షిణ మధ్య రైల్వే పరిధిలో విజయవాడ- దువ్వాడ సెక్షన్ మినహా ఉన్న మొత్తం జి క్యూ -జి డి మార్గం మొత్తం ఈ సౌకర్యం కలిగి ఉంటుంది.
కొవిడ్ మహమ్మారి ఉన్నప్పటికీ మౌలిక సదుపాయాల అభివృద్ధి, ఆవిష్కరణలు, నెట్ వర్క్ సామర్థ్యం విస్తరణ, సరుకు రవాణా వైవిధ్యీకరణలో భారత రైల్వేలు అపూర్వమైన వృద్ధిని సాధించాయి. భవిష్యత్ అభివృద్ధికి మరియు ప్రయాణీకులకు తదుపరి స్థాయి ప్రయాణ అనుభవానికి పునాది వేసే అవకాశంగా రైల్వేలు కోవిడ్ సవాలును ఉపయోగించాయి.
ప్రధాన మంత్రి కార్యాలయం
బిశ్కెక్ ను సందర్శించడాని కి బయలుదేరే ముందు ప్రధాన మంత్రి ప్రకటన
శంఘయి కోఆపరేశన్ ఆర్గనైజేశన్  దేశాధినేతల మండలి సమావేశాని కి హాజరు కావడం కోసం 2019వ సంవత్సరం జూన్ 13-14 తేదీల లో నేను కిర్గిజ్ రిపబ్లిక్ లోని బిశ్కెక్ ను సందర్శించనున్నాను.
ఈ ప్రాంతం లో బహుముఖీనమైన, రాజకీయపరమైన, భద్రత పరమైన, ఆర్థిక పరమైన మరియు ప్రజల మధ్య అన్యోన్యమైన సంబంధాల ను ప్రోత్సహించడం లో మేము ఎస్సిఒ కు ప్రత్యేక ప్రాముఖ్యాన్ని కట్టబెడుతున్నాము.
రెండు సంవత్సరాల క్రితం ఎస్సిఒ లో భారతదేశాని కి పూర్తి స్థాయి సభ్యత్వం దక్కినప్పటి నుండి ఎస్సిఒ కు చెందిన వేరు వేరు చర్చా వేదికల లో భారత్ చురుకు గా పాలుపంచుకొంటూ వచ్చింది. గడచిన ఒక సంవత్సర కాలం గా కిర్గిజ్ రిపబ్లిక్ యొక్క అధ్యక్ష పదవీ బాధ్యతల నిర్వహణ లో మనం పూర్తి సహకారాన్ని అందించాము.
ప్రపంచం లో భద్రత స్థితిగతులు, బహుళ పార్శ్విక ఆర్థిక సహకారం, ఆయా దేశాల ప్రజల మధ్య రాక పోక లు మరియు ప్రాంతీయ ప్రాముఖ్యం కలిగినటువంటి, అంతర్జాతీయ ప్రాముఖ్యం కలిగినటువంటి సమయోచిత అంశాలు ఈ శిఖర సమ్మేళనం లో చర్చకు వస్తాయని ఆశించడమైంది.
కిర్గిజ్ రిపబ్లిక్ అధ్యక్షుడు ఆహ్వానించిన మీదట, ఎస్సిఒ శిఖర సమ్మేళనం ముగిసిన అనంతరం, 2019వ సంవత్సరం జూన్ 14వ తేదీ నాడు నేను కిర్గిజ్ రిపబ్లిక్ లో ఆధికారిక ద్వైపాక్షిక పర్యటన ను చేపట్టనున్నాను.
భారతదేశం, ఇంకా కిర్గిజ్ రిపబ్లిక్ లు చరిత్రాత్మకమైనటువంటి మరియు నాగరికత పరమైనటువంటి లంకెల ను కలిగి ఉండటం తో పాటు సాంప్రదాయికం గా ఆత్మీయమైన మరియు స్నేహపూర్వకమైన సంబంధాల ను నెరపుతున్నాయి. ఇటీవలి కాలం లో మన సంబంధాలు రక్షణ, భద్రత, వ్యాపారం మరియు పెట్టుబడి లు సహా ద్వైపాక్షిక సమ్మతి తో ముడిపడిన అనేక రంగాల కు విస్తరించాయి.
ద్వైపాక్షిక సహకారాని కి సంబంధించిన అంశాల యావత్తు శ్రేణి కి సంబంధించిన మన చర్చ లకు తోడు అధ్యక్షులు శ్రీ జీన్బెకోవ్, నేను ‘ఇండియా-కిర్గిజ్ బిజినెస్ ఫోరమ్’ ప్రథమ సమావేశం లో ప్రసంగించనున్నాము.
కిర్గిజ్ రిపబ్లిక్ ను నేను సందర్శించనుండటం కిర్గిజ్ రిపబ్లిక్ తో పాటు ఎస్సిఒ సభ్యత్వ దేశాల తో మన సహకారాన్ని మరింత గా బలోపేతం చేసి, ఏకీకృతం చేయగలుగుతుందన్న నమ్మకం నాలో ఉంది.
(
ఆర్థిక మంత్రిత్వ శాఖ
జిఎస్టి రెవిన్యూ వసూళ్లు 2021 ఏప్రిల్లో కొత్త రికార్డును సాధించాయి
రూ 1,41,384 కోట్ల రూపాయలకు చేరిన జిఎస్టి రెవిన్యూ స్థూల రాబడి
2021 ఏప్రిల్ నెలలో జిఎస్టి స్థూల రెవిన్యూ వసూళ్లు రికార్డు స్థాయిలో 1,41,384 కోట్ల రూపాయలకు చేరాయి. ఇందులో సిజిఎస్టి 27,837 కోట్ల రూపాయలు కాగా, ఎస్జిఎస్టి 35,621 కోట్ల రూపాయలు, ఐజిఎస్టి 68,481 కోట్ల రూపాయలు  సెస్8,445 కోట్ల రూపాయలు 9 ఇందులో 981 కోట్లు సరకుల దిగుమతిపై వసూలు చేసినది) ఉంది. కోవిడ్ -19 రెండో వేవ్ దేశంలోని వివిధ ప్రాంతాలపై ప్రభావం చూపుతున్నప్పటికీ భారతీయ వ్యాపార సంస్థలు మరోసారి చెప్పుకోదగిన పనితీరు కనబరిచాయి. ఇవి రిటర్న్లు దాఖలు చేయడంలో, జిఎస్టి బకాయిలు సకాలంలో చెల్లించడంలో వేగంగా నిలదొక్కుకోగలిగాయి.
జిఎస్టి రాబడి ఏప్రిల్ 2021లో , జిఎస్టి ప్రారంభించిన తర్వాత వచ్చిన గరిష్ఠ మొత్తంగా చెప్పుకోవచ్చు. మార్చి 2021లో వచ్చిన మొత్తాన్ని కూడా ఇది అధిగమించింది. గత ఆరు నెలలుగా జిఎస్టి రాబడి పెరుగుతూ వస్తున్న ధోరణికి అనుగుణంగా 2021 ఏప్రిల్ నెలకు 2021 మార్చితో పోలిస్తే 14 శాతం ఎక్కువ జిఎస్టి రాబడి వచ్చింది. ఏప్రిల్ నెలలో దేశీయ లావాదేవీల నుంచి  గత నెలలో సాధించిన రాబడి కంటే 21 శాతం ఎక్కువ రాబడి వచ్చింది.
జిఎస్టి రెవిన్యూ గత ఏడు నెలల్లో విజయవంతంగా లక్ష కోట్ల రూపాయల మార్కును దాటడమే కాకుండా, క్రమంగా వృద్ధిని సూచిస్తున్నది. ఆర్ధిక వ్యవస్థ క్రమంగా కోలుకుంటున్న దానికి ఇది స్పష్టమైన సంకేతం. నకిలీ బిల్లులను జాగ్రత్తగా గమనించడం, వివిధ మార్గాలలో లోతుగా గణాంకాల విశ్లేషణ, జిఎస్టి, ఆదాయపన్ను, కస్టమ్స్, ఐటి వ్యవస్థలనుంచి సమాచారాన్ని తెప్పించి విశ్లేషించడం, సమర్ధమైన పన్ను ల పాలన వంటివి ఇందుకు దోహదం చేశాయి.త్రైమాసిక రిటర్నులు, నెలవారి చెల్లింపు పథకం సమర్ధంగా అమలు జరుగుతుండడంతో చిన్న పన్ను చెల్లింపు దారులకు ఉపశమనం కలిగిస్తోంది. వీరు ప్రతి మూడు నెలలకు ఒకసారి ఒకే ఒక రిటర్ను దాఖలు చేస్తున్నారు. పన్ను చెల్లింపుదారులకు ముందస్తు గా పూర్తి చేసిన జిఎస్టిఆర్ 2 ఎ , 3బి రిటర్నులు అందించడం ద్వారా వారికి ఐటి మద్దతు ఇవ్వడం, సిస్టమ్ కెపాసిటీ పెంపు వంటివి రిటర్న్ దాఖలు చేసే ప్రక్రియను సులభతరం చేశాయి.
ఈ నెలలో కేంద్ర ప్రభుత్వం సిజిఎస్టి కి 29,185 కోట్ల రూపాయలు అలాగే ఎస్జిఎస్టికి 22, 756 కోట్ల రూపాయలు ఐజిఎస్టి నుంచి రెగ్యులర్ సెటిల్మెంట్గా నిర్ధారించింది. 2021 ఏప్రిల్లో రెగ్యులర్, అడ్హాక్ సెటిల్మెంట్ల అనంతరం మొత్తం కేంద్రం, రాష్ట్రాల రాబడి సిజిఎస్టికి 57,022 కోట్ల రూపాయలు, ఎస్జిఎస్టి కి 58,337 కోట్ల రూపాయలు.
ఈ కింది చార్టు, నెలవారీ స్థూల జిఎస్టి రెవిన్యూలను 2020 అక్టోబర్ నుంచి 2020 మార్రి వరకు , 2021 ఏప్రిల్ కాలానికి సూచిస్తుంది.
ప్రధాన మంత్రి కార్యాలయం
సుబ్రమణ్య భారతి కి ఆయన 100వ వర్ధంతి నాడు శ్రద్ధాంజలి ఘటించిన ప్రధాన మంత్రి
మహాకవి సుబ్రమణ్య భారతి 100వ వర్ధంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
‘‘అసాధారణ వ్యక్తిత్వం కలిగినటువంటి సుబ్రమణ్య భారతి కి ఆయన 100వ వర్ధంతి నాడు ఇదే శ్రద్ధాంజలి. ఆయన విశిష్ట పాండిత్యాన్ని, మన దేశ ప్రజల కు ఆయన అందించిన బహుముఖీనమైన తోడ్పాటుల ను, సామాజిక న్యాయం మరియు మహిళ ల స్వశక్తీకరణ తాలూకు ఆయనే పవిత్ర ఆదర్శాల ను మనం గుర్తుకు తెచ్చుకొందాం. ఆయన ను గురించి 2020వ సంవత్సరం డిసెంబర్ లో నేను ఇచ్చిన ఉపన్యాసం ఇదుగో ఇక్కడ ఉంది.’’ అని ప్రధాన మంత్రి అనేక ట్వీట్ లలో పేర్కొన్నారు.
(
ప్రధాన మంత్రి కార్యాలయం
గంగ విలాస్ క్రూజ్ తన తొలి యాత్ర ను డిబ్రూగఢ్ లో పూర్తి చేసుకోవడం తో సంతోషాన్ని వ్యక్తం చేసిన ప్రధాన మంత్రి
గంగ విలాస్ క్రూజ్ తన తొలి యాత్ర ను డిబ్రూగఢ్ లో పూర్తి చేసుకోవడం తో ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
నౌకాశ్రయాలు, నౌకాయానం మరియు జలమార్గాల శాఖ కేబినెట్ మంత్రి చేసిన ఒక ట్వీట్ కు ప్రధాన మంత్రి ప్రతిస్పందిస్తూ -
‘‘ఒక విశిష్టమైనటువంటి యాత్ర ముగిసింది. దేశ విదేశాల నుండి మరింత మంది యాత్రికులు గంగ విలాస్ క్రూజ్ యొక్క యాత్ర లో పాలుపంచుకొంటారని నేను ఆశిస్తున్నాను’’ అని పేర్కొన్నారు.
ప్రధాన మంత్రి కార్యాలయం
ఉపాధ్యాయ దినోత్సవం నాడు ఉపాధ్యాయ సముదాయానికి శుభాకాంక్షలు తెలిపిన ప్రధాన మంత్రి; పూర్వ రాష్ట్రపతి డాక్టర్ సర్వేపల్లి రాధాకృష్ణన్ జయంతి నాడు ఆయనకు నివాళులు అర్పించిన ప్రధాన మంత్రి
ఉపాధ్యాయ దినోత్సవం సందర్భంగా ఉపాధ్యాయ సముదాయానికి ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. అలాగే, పూర్వ రాష్ట్రపతి డాక్టర్ సర్వేపల్లి రాధాకృష్ణన్ జయంతి నాడు ఆయనకు ప్రధాన మంత్రి నివాళులను అర్పించారు.
‘‘ఉపాధ్యాయ దినోత్సవం ప్రత్యేక సందర్భాన్ని పురస్కరించుకొని ఉపాధ్యాయ సముదాయానికి ఇవే శుభాకాంక్షలు. యువ మస్తిష్కాలను తీర్చిదిద్దడం లోను, మన దేశ నిర్మాణం లోను ఉపాధ్యాయులు ఒక కీలక పాత్ర ను పోషిస్తున్నారు.
మన పూర్వ రాష్ట్రపతి, స్వయంగా ఒక ప్రముఖ ఉపాధ్యాయుడైన కీర్తి శేషులు డాక్టర్ సర్వేపల్లి రాధాకృష్ణన్ జయంతి నాడు ఆయనకు మనం ప్రణమిల్లుదాం’’ అని ప్రధాన మంత్రి తన సందేశంలో పేర్కొన్నారు.
(
ప్రధాన మంత్రి కార్యాలయం
కోరాపుట్ లో రహదారి ప్రమాద ఘటన బాధితుల కు అనుగ్రహ పూర్వక రాశి ని చెల్లించడానికి ఆమోదం తెలిపిన ప్రధాన మంత్రి
ఒడిశా లోని కోరాపుట్ లో రోడ్డు ప్రమాదం కారణం గా ప్రాణాల ను కోల్పోయిన వ్యక్తులకు చెందిన దగ్గరి సంబంధికుల కు ‘ప్రధాన మంత్రి జాతీయ సహాయ నిధి’ నుంచి 2 లక్షల రూపాయల వంతున అనుగ్రహ పూర్వక రాశి చెల్లింపున కు ప్రధాన మంత్రి శ్రీ నరేంద్ర మోదీ ఆమోదం తెలిపారు.
తీవ్రంగా గాయపడిన వ్యక్తుల కు 50,000 రూపాయల వంతున ఆర్థిక సహాయాన్ని అందించడానికి కూడా ఆయన తన ఆమోదాన్ని తెలియజేశారు.
‘‘ఒడిశా లోని కోరాపుట్ లో దురదృష్టవశాత్తు జరిగిన రోడ్డు ప్రమాదం ఘటన లో ప్రాణాలు కోల్పోయిన వ్యక్తుల దగ్గరి సంబంధికుల కు ‘ప్రధాన మంత్రి జాతీయ సహాయ నిధి’ నుంచి 2 లక్షల రూపాయల వంతున అనుగ్రహ పూర్వక రాశి ని అందించడం జరుగుతుంది. తీవ్రం గా గాయపడిన వారికి 50,000 రూపాయల చొప్పున ఆర్థిక సహాయాన్ని అందజేయడం జరుగుతుంది’’ అని ఒక ట్వీట్ లో ప్రధాన మంత్రి కార్యాలయం  తెలిపింది.
PMO India
@PMOIndia
An ex-gratia of Rs. 2 lakh each from Prime Minister’s National Relief Fund would be given to the next of kin of those who have lost their lives due to the unfortunate road accident in Koraput, Odissa. Rs. 50,000 would be given to those seriously injured.
4:57 PM · Feb 1, 2021
3.6K
678
Copy link to Tweet
ప్రధాన మంత్రి కార్యాలయం
"మన్-కీ-బాత్" 99వ సంచిక కోసం తమ అభిప్రాయాలు పంచుకోవాలనీ, స్పూర్తిదాయకమైన కృషిని ప్రత్యేకంగా పేర్కొనాలనీ, పౌరులను ప్రోత్సహిస్తున్న – ప్రధానమంత్రి
"మన్-కీ-బాత్" 99వ సంచిక కోసం సందేశాన్ని రికార్డ్ చేయడానికి, "మై గోవ్" లేదా "నమో" యాప్ ద్వారా లేదా, 1800-11-7800 నెంబరుకు ఫోన్ చేయడం ద్వారా వారి అభిప్రాయాలను పంచుకోవాలనీ, సామాజిక మార్పులను తీసుకువచ్చే స్ఫూర్తిదాయకమైన కృషిని ప్రత్యేకంగా పేర్కొనాలనీ, ప్రధానమంత్రి శ్రీ నరేంద్ర మోదీ పౌరులను ప్రోత్సహించారు. 2023 మార్చి, 26వ తేదీన, ఈ సంచిక ప్రసారమౌతుంది.
ఈ విషయమై ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, “26వ తేదీన, #మన్-కీ-బాత్" 99 వ సంచిక ప్రసారమవుతుంది. చాలా మంది ప్రజలు తమ అభిప్రాయాలను పంచుకుంటున్నారు, సామాజిక మార్పులను తీసుకువచ్చే స్ఫూర్తిదాయకమైన కృషిని ప్రత్యేకంగా పేర్కొంటున్నారు. మై-గోవ్ లేదా నమో యాప్ ద్వారా మీ అభిప్రాయాలను పంచుకుంటూ ఉండండి, లేదా మీ సందేశాలను రికార్డు చేయడానికి, 1800-11-7800 నెంబరుకు ఫోన్ చేయండి." అని, పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.04 కోట్ల డోసులు  అందించారు
గత 24 గంటల్లో 5,03,576 డోసులు అందించారు
దేశవ్యాప్త క్రియాశీల కేసుల సంఖ్య 27,374
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.75%
గత 24 గంటల్లో 2,654 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,60,198 కు పెరిగింది.
గత 24 గంటల్లో 1,957 కొత్త కేసులు నమోదయ్యాయి.
రోజువారీ పాజిటివిటీ రేటు 0.71%
వారపు పాజిటివిటీ రేటు 1.21%
గత 24 గంటల్లో చేసిన 2,76,125 కొవిడ్ పరీక్షలతో కలిపి ఇప్పటివరకు 89.74 కోట్ల పరీక్షలు చేశారు.
విదేశీ వ్యవహారాల మంత్రిత్వ శాఖ
పోర్చుగీస్ రిపబ్లిక్ లో పని చేయడానికి భారతీయ పౌరుల నియామకం అంశం పై పోర్చుగల్ కు, భారతదేశాని కి మధ్య ఒప్పందాని కి ఆమోదం తెలిపిన మంత్రిమండలి
పోర్చుగీస్ రిపబ్లిక్ లో పని చేయడాని కి భారతదేశ పౌరుల నియామకం అంశం లో భారత గణతంత్ర ప్రభుత్వాని కి మరియు పోర్చుగల్ గణతంత్ర ప్రభుత్వాని కి మధ్య ఒక ఒప్పందం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
భారతదేశ శ్రామికుల ను పంపించడానికి మరియు వారిని స్వీకరించడానికి భారతదేశాని కి, పోర్చుగల్ కు మధ్య భాగస్వామ్యం, సహకారం ల కోసం ఒక సంస్థాగత యంత్రాంగాన్ని ఏర్పాటు చేసేందుకు ఈ ఒప్పందం దోహదపడనుంది.
అమలు తాలూకు వ్యూహం:
ఈ ఒప్పందం లో భాగం గా, ఈ ఒప్పందం అమలు లోకి వచ్చిన తరువాత అనుశీలన చర్యల ను చేపట్టడానికి ఒక సంయుక్త సంఘాన్ని ఏర్పాటు చేయడం జరుగుతుంది.
ప్రభావం:
పోర్చుగల్ తో కలసి ఈ ఒప్పందం కుదుర్చుకోవడం వల్ల యూరోపియన్ యూనియన్  లో సభ్యత్వం గల ఒక దేశం లో పని చేయడానికి భారతదేశ ప్రవాసీ శ్రామికుల కు ప్రత్యేకించి కోవిడ్-19 మహమ్మారి విజృంభణ అనంతరం చాలా మంది భారతీయ శ్రామికులు స్వదేశాని కి తిరిగి వచ్చిన నేపథ్యంలో, అవకాశాలు ఏర్పడగలవు. ఇది నైపుణ్యం కలిగిన భారతీయ శ్రామికుల కు, వృత్తి నిపుణుల కు కొత్త కొత్త అవకాశాల ను అందించ గలుగుతంది. ఈ ఒప్పందం ఒక కొలిక్కి వచ్చిందంటే గనక, భారతీయ శ్రామికుల భర్తీ కోసం భారతదేశం, పోర్చుగల్ లు ఒక లాంఛనప్రాయమైన ఏర్పాటు ను చేసుకోగలుగుతాయి.
ప్రయోజనాలు:
పోర్చుగల్ లో పని చేయడానికి భారతీయ శ్రామికుల కు ఉద్యోగ అవకాశాలు పెంపొందుతాయి. ఒప్పందం లో ప్రస్తావించిన ప్రకారం ప్రభుత్వానికి, ప్రభుత్వానికి మధ్య ఏర్పడే యంత్రాంగం ఇరు పక్షాల నుంచి గరిష్ఠ సమర్థన ద్వారా శ్రామికుల రాకపోక లు సాఫీ గా సాగేందుకు మార్గం సుగమం అవుతుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 199.01 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.77 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,99,01,83,135
|
|
అందుబాటులోని నిల్వలు
|
|
6,77,44,140
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 199.01 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 6.77 కోట్లకు పైగా  డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 9.70 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
9,70,62,185
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 9.70 కోట్లకు పైగా  డోసులు అందుబాటులో ఉన్నాయి.
రక్షణ మంత్రిత్వ శాఖ
కట్లాస్ ఎక్స్ప్రెస్ -21 విన్యాసంలో పాల్గొన్న ఐఎన్ఎస్ తల్వార్ విబిఎస్ఎస్ శిక్షణను ఇచ్చిన భారతీయ నావికాదళం
కెన్యాలో జులై 26 నుంచి 06 ఆగస్టు,21 వరకు నిర్వహిస్తున్న బహుళ- జాతీయ నావికాదళ విన్యాసం కట్లాస్ ఎక్స్ ప్రెస్ 2021 లో భారతీయ నావికాదళ నౌక తల్వార్ పాలుపంచుకుంటోంది. మొంబాసాలో జులై 26-28 వరకు నిర్వహించిన హార్బర్ దశలో భారతీయ నావికాదళ కమెండోల బృందం  కెన్యా, జిబౌటీ, మొజాంబిక్, కామెరూన్, జార్జియా కోస్ట్గార్డ్ నావికాదళ సిబ్బందికి శిక్షణా కార్యక్రమాన్ని నిర్వహించింది. మొంబాసాలోని బండారి మారిటైమ్ అకాడమీలో జరిగిన ఈ విన్యాసం సందర్భంగా విదేశీ నావికాదళ సైనికులతో ఉత్తమ పద్ధతులైన విజిట్, బోర్డ్, సెర్చ్, సీజర్  కార్యకలాపాలను ఎంఆర్సిఒఎస్ పంచుకుంది.
కట్లాస్ ఎక్స్ ప్రెస్ విన్యాసం ప్రాంతీయ సహకారం, సముద్ర పరిధి పట్ల అవగాహన, యుఎస్, తూర్పు ఆఫ్రికా దేశాలు, పశ్చిమ హందూ మహాసముద్రంలో అక్రమ నావికా కార్యకలాపాలను ఎదుర్కొనేందుకు యుఎస్, తూర్పు ఆఫ్రికా దేశాలు, పశ్చిమ హందూ మహాసముద్రం దేశాల మధ్య సమాచారం ఇచ్చి పుచ్చుకునే పద్ధతులను మెరుగుపరచడం కోసం రూపొందించారు.
పౌర విమానయాన మంత్రిత్వ శాఖ
పౌర విమానయాన రంగంలో సహకారం అంశంపై భారతదేశం, జర్మనీ లు ఎంఒయు ను కుదుర్చుకునేందుకు ఆమోదం తెలిపిన మంత్రివర్గం
పౌర విమానయాన రంగంలో సహకారానికి సంబంధించిన అవగాహనపూర్వక ఒప్పందం  పై భారతదేశం, జర్మనీ లు సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. పౌర విమానయాన రంగంలో సహకారానికి భారతదేశం, జర్మనీ ల అంగీకారానికి సంబంధించిన సంయుక్త ప్రకటన గా దీనిని పేర్కొన్నారు. భారతదేశం, జర్మనీల మధ్య సురక్షితమైన సమర్థమైన విమాన ప్రయాణ వ్యవస్థ అభివృద్ధి కి ఈ సంయుక్త ప్రకటన ఉపకరించనుంది. పరస్పర అంగీకారానికి సంబంధించి సంయుక్త ప్రకటన రూపంలో గల ఈ ఒప్పందం భారతదేశానికి, జర్మనీ కి మధ్య పౌరవిమానయాన రంగ సంబంధాలలో కీలక మలుపు కానుంది. ఇది రెండు దేశాల మధ్య మరింత వాణిజ్యం, పెట్టుబడులు, పర్యాటక అభివృద్ధి, సాంస్కృతిక మార్పిడులకు అవకాశం కల్పించనుంది. ఈ సంయుక్త ప్రకటనపై సంతకాలు చేయడం ద్వారా విమానయాన రంగంలో గల అనుభవాన్ని, విజ్ఞానాన్ని పరస్పరం అందిపుచ్చుకోవాలని, ఇప్పటికే ఉభయ దేశాల మధ్య ఉన్న సంబంధాలను మరింత బలోపేతం చేసుకోవాలని రెండు దేశాలూ ఆకాంక్షిస్తున్నాయి.
ఈ కింది రంగాలలో పరస్పర సహకారాన్ని పెంపొందించడం ఈ సంయుక్త ఒప్పందం ప్రధాన లక్ష్యం.
 విమానయాన సంబంధి భద్రత, ఎయర్ ట్రాఫిక్ నిర్వహణ
విమానయాన భద్రతకు సంబందించిన ఉత్తమ విధానాలను, సమాచారాన్ని ఇచ్చి పుచ్చుకోవడం,ఎయర్ ట్రాఫిక్ మేనేజ్మెంట్ తో సహా భద్రత కు సంబంధించిన వివిధ అంశాలపై సదస్సులను, సమావేశాలను, పర్యటనలను నిర్వహించడం ద్వారా తగిన ఆలోచనలు పంచుకోవడం.
 హెలిపోర్టులు, హెలికాప్టర్ ఎమర్జెన్సీ మెడికల్ సర్వీసులు 
హెలిపోర్టులు, హెలికాప్టర్ అత్యవసర వైద్య సేవలకు సంబంధించిన సమాచారాన్ని, మెరుగైన పద్ధతులకు సంబంధిచిన సమాచారాన్ని ఇచ్చి పుచ్చుకోవడం.
 నిబంధనలు మరియు విధానం
కీలక అంతర్జాతీయ అంశాలపై ఐసిఎఒ లో సహకారం కొనసాగింపు
 కార్పొరేట్ ఏవియేషన్ ను మరియు బిజినెస్ ఏవియేషన్ ను అభివృద్ధి
వ్యాపార పరమైన, వాణిజ్యేతరమైనటువంటి విమానయానానికి సంబంధించిన సౌకర్యాల విషయంలో సమాచారాన్ని ఇచ్చి పుచ్చుకోవడం
 పర్యావరణం
 పర్యావరణ హితకరమైన, సుస్థిరాభివృద్ధికి దోహదపడే విమానాశ్రయాల అభివృద్ధికి, ప్రణాళికలకు సంబంధించి ప్రభుత్వ స్థాయిలో పొరపాట్లకు సంబంధించిన అనుభవాలను పంచుకోవడం
 జల వాయు పరివర్తనల సమస్య కు గల ప్రాధాన్యాన్ని దృష్టిలో ఉంచుకొని అంతర్జాతీయ స్థాయిలో కలసి పనిచేయడం, ఆ రకగంగా విమానయాన రంగానికి సంబంధించి గ్రీన్హౌస్ వాయువుల ఉద్గారాలను దేశీయంగా అంతర్జాతీయ స్థాయిలో తగ్గించేందుకు కృషి చేయడం.
 శిక్షణ, నైపుణ్యాల అభివృద్ధి
విమానయాన భద్రతకు సంబంధించిన లోటుపాట్ల విషయంలో సాంకేతికపరమైనటువంటి మరియు సాంకేతికేతర సంబంధి సహకారం, శిక్షణ విషయంలో భాగస్వామ్యాలను అన్వేషించడం.
(